ཁ་སང་ཟླ་༩ཚེས་༡༣ཉིན་དགོང་དྲོ་ཆུ་ཚོད་༦ཐོག་བཞུགས་སྒར་དྷ་སྟེང་བོད་ཁྱིམ་སློབ་གྲྭའི་ཉེ་འདབས་སུ་ཆགས་པའི་ཞེས་སྐར་མ་ལྔ་ཅན་གྱི་གསོལ་མགྲོན་ཁང་དུ་བཙན་བྱོལ་བོད་མིའི་སྤྱི་ཚོགས་སྲ་བརྟན་རྒྱུན་སྐྱོང་ལ་དམིགས་པའི་ལྔ་དང་ལྔ་བཅུའི་རྒྱལ་སྤྱིའི་ལྷན་ཚོགས་འབུ་འཛུགས་གནང་བ་དང་སྦྲགས།སྲིད་སྐྱོདང་མཆོག་གིས་ད་བར་བསྐོང་ཚོགས་གནང་བའི་ལྔ་དང་ལྔ་བཅུའི་ལྷན་ཚོགས་ཐོག་གྲོས་བསྡུར་ཇི་བྱུང་རྣམས་རིམ་བཞིན་མང་ཚོགས་ལ་ཡོངས་བསྒྲགས་གནང་རྒྱུ་ཡིན་ཞེས་གསུངས་སོང་།ཐེངས་འདིའི་ལྔ་དང་ལྔ་བཅུའི་རྒྱལ་སྤྱིའི་ལྷན་ཚོགས་འདི་ཨ་རིའི་ཐེབས་རྩ་ཁང་གི་མ་དངུལ་རོགས་རམ་འོག་བོད་མིའི་སྒྲིག་འཛུགས་དཔལ་འབྱོར་ལས་ཁུངས་ཀྱི་ཁྱབ་ཁོངས་སྤྱི་ཚོགས་ཡར་རྒྱས་ཐེབས་རྩས་གོ་སྒྲིག་ཞུས་པ་ཞིག་ཡིན་པ་དང་།ལྷན་ཚོགས་ཀྱི་དབུ་འབྱེད་མཛད་སྒོར་བོད་མིའི་སྒྲིག་འཛུགས་ཀྱི་སྲིད་སྐྱོང་བློ་བཟང་སེང་གེ་མཆོག་དང་བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་གཙོ་མཁན་པོ་བསོད་ནམས་བསྟན་འཕེལ་མཆོག་གིས་དབུས་པའི་བོད་མིའི་སྒྲིག་འཛུགས་ཀྱི་མང་གཙོའི་ཀ་བ་གསུམ་གྱི་མཛད་གཙོ་རྣམ་པ།ཨ་རིའི་ཐེབས་རྩ་ཁང་གི་འགན་འཛིན་གཞོན་པ་ལྕམ་ལགས་དང་རོགས་ཚོགས་ཁག་ཅིག་གི་སྐུ་ཚབ།རྒྱ་བལ་འབྲུག་གསུམ་གཙོ་གྱུར་འཛམ་གླིང་ཡུལ་གྲུ་འདྲ་མིན་༢༠ལྷག་གི་ནང་གནས་སྡོད་བྱེད་བཞིན་པའི་རྒྱབ་ལྗོངས་འདྲ་མིན་གྱི་ཚོགས་བཅར་བ་མི་གྲངས་༢༠༠ལྷག་ཕེབས་འདུག